Яшчэ адной крыніцай фінансаваньня беларускай адукацыі чыноўнікі бачаць замежных студэнтаў, найперш кітайцаў і туркмэнаў. Агулам у 2011 годзе студэнтамі беларускіх ВНУ былі болей за 12 тысячаў замежных грамадзян. А ў 2015 годзе ў Мінадукацыі хацелі б бачыць у нашых унівэрсытэтах каля 30 тысячаў замежных студэнтаў. Аднак плянам па павелічэньні набору замежнікаў можа моцна перашкодзіць гучны правал беларускай заяўкі на далучэньне да Балоньскай сыстэмы: замежнікі з большай ахвотай заплацяць за дыплём, які больш-менш гарантавана будзе прызнавацца ня толькі ў Беларусі.